ઘણી ફિલ્મો પરથી પ્રેરણા લઈને અબ્બાસ-મસ્તાનની ડિરેક્ટર જોડી સ્ટોરીના મુખ્ય પ્લૉટને સંપૂર્ણપણે ભારતીય સ્વરૂપમાં ઢાળી ફિલ્મો બનાવવા માટે જાણીતા છે. આ રીતે તેઓ હંમેશાં સરખામણીને અવગણીને જ ફિલ્મ બનાવે છે. ગઈ કાલે રિલીઝ થયેલી ‘પ્લેયર્સ’માં પણ આ જ જોવા મળ્યું છે. ૧૯૬૯માં આવેલી અને ત્યાર પછી ૨૦૦૩માં રીમેક થયેલી ‘ધી ઇટાલિયન જૉબ’માં જે ફેરફારો કરીને મૂકવામાં આવ્યા છે એ આ ફિલ્મમાં ઘણું સરપ્રાઇઝ ઉમેરે છે અને એ કારણે જ ફિલ્મમાં ડાયલૉગ્સ અને મ્યુઝિક ખૂબ જ અકળાવી દે એવાં હોવા છતાં ‘પ્લેયર્સ’ થોડીઘણી માણવાલાયક છે.